9. ΑΠΟΦΑΣΗ ΥΠΟΥΡΓΩΝ ΟΙΚΟΜΙΚΩΝ-ΑΝΑΠΤΥΞΗΣ Αριθ.1038678/10318/Β0012 της 11/25 Απρ.2001 (ΦΕΚ Β΄476) Καθορισμός σε ευρώ του κατώτερου ύψους του μετοχικού κεφαλαίου ανώνυμης εταιρίας που προέρχεται από μετασχηματισμό με βάση τις διατάξεις του Ν.Δ.1297/1972 ή του Νόμ.2166/1993. ΄Εχοντας υπόψη: α)Τις διατάξεις της περίπτ.α΄ του άρθρ.4 και της παρ.1 του άρθρ.7 του Ν.Δ.1297/1972 (ΦΕΚ 217 Α΄). β)Τις διατάξεις της παρ.11 του άρθρ.22 του Νόμ.1828/1989(ΦΕΚ 2Α΄). γ)Τις διατάξεις της παρ.5 του άρθρ.2 του Νόμ.2166/1993 (ΦΕΚ 137 Α΄). δ) Τις διατάξεις της υποπερίπτ.αγ΄ της περίπτ.α΄ της παρ.3 του άρθρ.7 του Νόμ.2386/1996 (ΦΕΚ 43 Α΄). ε)Τις διατάξεις της παρ.1 του άρθρ.1 και της παρ.3 του άρθρ.11 του Νόμ.2842/2000 (ΦΕΚ 207 Α΄). στ) Τις διατάξεις της αριθ.1039386/441/Α0006/21.4.2000 (ΦΕΚ 571Β΄) κοινής απόφασης του Πρωθυπουργού και του Υπουργού Οικονομικών με την οποία ανατέθηκαν αρμοδιότητες στους Υφυπουργούς Οικονομικών. ζ)Τις διατάξεις της 303/5.5.2000 (ΦΕΚ 594 Β΄) απόφασης του Πρωθυπουργού και του Υπουργού Ανάπτυξης «Ανάθεση αρμοδιοτήτων στους Υφυπουργούς Ανάπτυξης». η)΄Ότι με την παρούσα απόφαση δεν προκαλείται δαπάνη σε βάρος του κρατικού προϋπολογισμού, αποφασίζουμε: 1.Το μετοχικό κεφάλαιο της ανώνυμης εταιρείας δεν μπορεί να είναι μικρότερο των τριακοσίων χιλιάδων (300.000) ευρώ στις ακόλουθες περιπτώσεις: α. Όταν προέρχεται από μετατροπή ή συγχώνευση επιχειρήσεων κατ’ εφαρμογή των διατάξεων του Ν.Δ.1297/1972. β. ΄Όταν απορροφά κλάδο ή τμήμα άλλης επιχείρησης, σύμφωνα με τις διατάξεις του άρθρ.7 του Ν.Δ.1297/1972. γ. Των επωφελούμενων από τη διάσπαση ανώνυμης εταιρείας, εφόσον η διάσπαση γίνεται με τις διατάξεις του Π.Δ.498/1987 (ΦΕΚ 236 Α΄) και του Ν.Δ.1297/1972. δ. ΄Όταν προέρχεται από το μετασχηματισμό επιχειρήσεων, σύμφωνα με τις διατάξεις των περιπτ.α΄ έως και στ΄ της παρ.1 του άρθρ.1 του Νόμ.2166/1993. 2. Οι διατάξεις της προηγουμένης  παραγράφου έχουν εφαρμογή για μετασχηματισμούς που πραγματοποιούνται από την 1 Ιαν.2002 και εφεξής. 3. Οι υφιστάμενες κατά την 1η Ιαν.2002 Α.Ε., που έχουν προέλθει κατ’ εφαρμογή των διατάξεων που αναφέρονται στην παρ.1της παρούσας και του άρθρ.7 του Νόμ.2386/1996, υποχρεούνται να εκφράσουν το μετοχικό κεφάλαιο και την ονομαστική αξία των μετοχών τους σε ευρώ σύμφωνα με τα οριζόμενα από τις διατάξεις του Νόμ.2842/2000. 